Borgo Maggiore

Borgo Maggiore [borgomaĝore] estas municipo ("kastelo") de San-Marino. Ĝi havas areon de 9,01 km² kaj, laŭ takso de 2006, 6061 loĝantojn. Situante centre en la lando, piede de monto Titano, ĝi limas al la municipoj Serravalle, Domagnano, Faetano, Fiorentino, Acquaviva kaj urbo San-Marino kaj kun la itala municipo Verucchio (provinco Rimini).

eta|maldekstra|Vido al Borgo Maggiore
La blazono montras la situon sub la surmonta fortikaĵo San-Marino, kiun simbolas krenela muro kaj la tri plumitaj turoj. Inter Borgo Maggiore kaj San-Marino ekzistas telfero, kiu en tri minutoj atingas la historian centron.

La ĉefloko de la municipo ekestis en la 12-a jarcento kaj tiam estis nomata Mercatale. Ĝi estas la dua plej loĝata urbo de la lando (post Dogana en Serravalle). La sonorilturo estis konstruita en 1896.

Borgo Maggiore posedas la solan helikopteran havenon de la lando.

Ekzistas tri futbalaj teamoj:
 A. C. Libertas
 S. P. Cailungo (kvartalo Cailungo)
 S. S. San Giovanni della curazia (kvartalo San Giovanni sotto le Penne)

En 1989 kaj 1990 en Borgo Maggiore okazis SUS 6 kaj SUS 7 de AIS San-Marino, en la San-Marina Muzik-Instituto, kies ejojn disponigis la registaro. En Borgo Maggiore okazis ankaŭ parto de SUS 15 en 1995.

Kategorio:Municipoj de San-Marino
Kategorio:AIS